Letalo je bilo izdelano iz s platnom prekritega aluminijastega ogrodja in je imelo fiksno podvozje. Bilo pa je okretno in za tisti čas dokaj dobro oboroženo, a skoraj neoklepljeno. V Zimski vojni se je letalo odlično odrezalo proti približno enako slabim sovjetskim lovcem. Nekoliko slabše pa so se ti lovci odrezali v nizozemski službi, kjer so jih mnogo sodobnejša nemška letala relativno lahko premagovala. Letalo je bilo v tej bitki uspešno le v boju z nemškimi bombniki, predvsem s štukami.